paragraph_text: Operacija Džungla bio je obavještajni program britanske obavještajne službe MI6 u ranoj fazi hladnog rata. Operacija je trajala od 1949. godine do 1954. godine. Cilj operacije bio je tajno ubacivanje obavještajnih agenata u Poljsku i baltičke države. Uz britanske obavještajce plan je bio ubaciti određeni broj agenata otpora koji su bili državljani Poljske, Estonije, Latvije i Litve. Agenti su trenirani u obavještajnim centrima diljem Ujedinjenog Kraljevstva i Švedske. Agenti su se trebali pridružiti anti-sovjetskom pokretu otpora unutar okupiranih država (unutar okupiranih država bilo je nekoliko različitih skupina koje su pružale otpor Sovjetima, a najpoznatije su Cursed soldiers i Forest Brothers). U operaciji je sudjelovala britanska kraljevska ratna mornarica i određeni dijelovi Njemačke mornaričke postrojbe za uklanjanje mina (njem. Deutscher Minenräumdienst). U operaciji su sudjelovali i agenti obavještajne agencije Ghelen Org, odnosno agencije koju su 1946. godine uspostavile Sjedinjene Američke Države unutar sovjetskih okupiranih zona u NDR-u.Hess, Sigurd. "The Clandestine Operations of Hans Helmut Klose and the British Baltic Fishery Protection Service (BBFPS) 1945-1956". The Journal of Intelligence History. LIT Verlag Münster. 1 (2): str. 169–178.